《次韵子瞻竹(鼠卯)》
宋代·苏辙

野食不穿囷，溪饮不盗盎。
嗟(鼠卯)独何罪，膏血自为罔。
阴阳造百物，偏此愚不爽。
肥痴与瘦黠，禀受不相仿。
王孙处深谷，小若儿在襁。
超腾避弹射，将中还复往。
一朝受羁绁，冠带相宾飨。
愚死智亦擒，临食抵吾掌。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。